Document ID: /roh_data/filtered/fineweb-2-filterrobots_roh.jsonl.gz/27654

Oz venderdi è la segunda runda da las chaumas mundialas per il clima. En tut èn planisadas passa 1'600 manifestazins da «Fridays for Future» en radund 120 pajais. Er a Cuira ed en ulteriuras citads svizras èn planisadas manifestaziuns. Ordvart bleras acziuns da protesta èn vegnidas annunziadas en l'Italia, la Gronda Britannia, ils Stadis Unids e la Svezia.
L'entschatta da la segunda runda è vegnida fatga en la Nova Zelanda. En la chapitala Wellington ed en pli che 20 ulteriuras citads èn scolars e scolaras sa participads a demonstraziuns empè dad ir a scola.
Da l'emprim di global da las protestas per il clima ils 15 da mars eran 1,9 milliuns persunas sin l'entir mund sa participadas.
RR novitads 10:00